PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2004/FH/3/1/022	Bratislava: 11. 2. 2004     

	Protimonopolný úrad Slovenskej republiky, odbor koncentrácií v správnom konaní začatom na základe oznámenia koncentrácie podľa § 10 ods. 9 zákona             č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. podnikiateľmi GRUPO CALCINOR, S.L. so sídlom Egileor Auzoa 101, 20268 Altzo Guipuzcoa, Španielsko Doninvest International B.V. so sídlom Herengracht 548, 1017CG Amsterdam, Holandsko zastúpenými JUDr. Milanom Červenkom, advokátom so sídlom Panská 31, 811 01 Bratislava, vo veci koncentrácie podnikateľov GRUPO CALCINOR, S.L. so sídlom Egileor Auzoa 101, 20268 Altzo Guipuzcoa, Španielsko a Doninvest International B.V. so sídlom Herengracht 548, 1017CG Amsterdam, Holandsko a podľa zákona č. 71/1967 Zb. o správnom konaní (správny poplatok) v znení neskorších predpisov

rozhodol

podľa § 22 ods. 1 písm. c) v spojení s § 12a písm. b) a s 12d ods. 1 zákona      č. 136/2001Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. tak, že  s ú h l a s í s koncentráciou, ktorá vznikla dňa 10. 12. 2003 podľa § 9 ods. 1 písm. b) v spojení s § 9 ods. 4 písm. b) a podlieha kontrole úradu podľa § 10 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z., spočívajúcou v zmene zo spoločnej kontroly podnikateľov Cobal 2 N.V. so sídlom Chaussée de Waterloo 757, 1180 Brusel, Belgicko a Baumit Beteiligungen GmbH, so sídlom Wopfing 156, A – 2, 754 Waldegg, Rakúsko na spoločnú kontrolu podnikateľov Baumit Beteiligungen GmbH so sídlom Wopfing 156, A – 2, 754 Waldegg  Rakúsko a GRUPPO CALCINOR  S.L. nad  spoločnosťou  Doninvest International B.V. so sídlom Herengracht 548, 1017CG Amsterdam, Holandsko, na základe Zmluvy o kúpe a predaji akcií uzatvorenej dňa 10. 12. 2003 medzi Global 2 N.V. ako predávajúcim a GRUPO CALCINOR S.L. ako kupujúcim.      

Odôvodnenie:

	Podľa § 12d ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. (ďalej len „zákon“) rozhodnutie o koncentrácii vydané v zjednodušenom konaní neobsahuje odôvodnenie.

Poučenie:

	Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do   15 dní odo dňa doručenia tohto rozhodnutia. Podľa § 61 ods. 1 zákona            č. 71/1967 Zb. o správnom konaní v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

                
                                                                        Ing. Dušan Valo
                                                               riaditeľ odboru koncentrácií

Rozhodnutie sa doručuje:

JUDr. Milan Červenka
advokát
Panská 31 
811 01 Bratislava